রবীন্দ্রনাথ ঠাকুরের পেটে ও পিঠে হাস্যকৌতুকের দ্বিতীয় দৃশ্য থেকে একটি অংশ নিচে দেওয়া হল। এর পরের দুটি সংলাপ লেখ। 

দ্বিতীয় দৃশ্য
অন্তঃপুরে তিনকড়ি পিষ্টক-আহারে প্রবৃত্ত
তিনকড়ি। (স্বগত ) ডান হাতের ব্যাপারটা আজ বেশ চলছে ভালো।
ভুতুর মা। (পাতে চারটে পিঠে দিয়া) বাবা, চুপ করে বসে থাকলে হবে না, এ চারখানাও খেতে হবে।
তিনকড়ি। যে আজ্ঞে। (আহার)
ভুতুর বাপের প্রবেশ
পিতা। ওকি ও! পাত খালি যে! ওরে, খান-আষ্টেক পিঠে দিয়ে যা।
পিঠে-দেওন

বাবা, খেতে হবে। এরই মধ্যে হাত গুটোলে চলবে না।
তিনকড়ি। যে আজ্ঞে। ( আহার )
পিসিমার প্রবেশ
পিসিমা। (ভুতুর মার প্রতি) ও বউ, তিনকড়ির পাত খালি যে! হাঁ করে দাঁড়িয়ে দেখছ কী? ওকে খান-দশেক পিঠে দাও। লজ্জা কোরো না বাবা, ভালো করে খাও।
তিনকড়ি। যে আজ্ঞে।